open-index/open-wikipedia-markdown huggingface dataset:
Yzma

**Yzma** (äännetään Isma) on elokuvassa Keisarin uudet kuviot esiintyvä fiktiivinen hahmo. Yzma on Keisari Kuzcon neuvonantaja ja kasvatti-äiti. Yzmalla on myös kiinnostusta alkemiaan ja hänellä on salainen laboratorio, jonne pääsee kääntämällä oikeanpuoleista kahvaa. Yzma on ilmeisesti hullu tiedenainen, vaikka hän itse pitää itseään velhottarena. Yzma on valmistanut laboratoriossaan useita juomia, jotka muuttavat juojansa joksikin eläimeksi. Yzmalla on apulaisenaan vähä-älyinen ja lihaksikas mies Kronk. Yzma on luonteeltaan julma, mutta hieman koominen. Yzma pitää itse itseään kauniina, vaikka Kuzcon mukaan Yzma muistuttaa ulkonäöltään petolinnun peräsintä ja on elävä todiste dinosaurusten olemassaolosta. Yzma inhoaa Kuzcoa ja haluaa syrjäyttää hänet vallasta.

Elokuvassa Kuzco erottaa Yzman tämän yritettyä tehdä Kuzcon työtä. Tästä suivaantuneena Yzma päättää hankkiutua eroon Kuzcosta ja yrittää myrkyttää hänet, mutta Kronk antoikin hänelle vahingossa juomaa, joka muutti Kuzcon laamaksi. Yzma käski Kronkia viemään Kuzcon pois, mikä jälkeen hän julisti itsensä hallitsijaksi. Myöhemmin Kuzcon palattua Yzma yritti estää häntä saamasta vasta-ainetta, joka muuttaisi Kuzcon takaisin ihmiseksi, mutta muuttuikin vahingossa itse kissaksi. Elokuvan jatko-osassa Keisarin uudet kuviot 2: Kronkin uudet kuviot Yzma oli palannut takaisin ihmiseksi ja myi vanhuksille valejuomaa, jota väitti nuoruuseliksiiriksi. Kronkin paljastettua huijauksen ja vanhusten jahdatessa Yzmaa tämä muutti itsensä jänikseksi paetakseen, mutta kondori sieppasi Yzman pesäänsä, jossa ollet munat kuoriutuivat ja yrittivät hyökätä Yzman kimppuun.

Televisiosarjassa Keisarin uusi koulu Yzma oli naamioitunut Amzy-nimiseksi rehtoriksi Kuzco-opisto nimiseen kouluun. Sarjassa esitettiin myös Yzman äiti Azma ja veljenpojat Zim ja Zam. Sarjassa Yzma on kokeillut lukuisia keinoja vallan anastamiseksi, mutta yksikään niistä ei ole onnistunut. Yzma esiintyi myös Mikin klubi-sarjan jaksossa "Pluto vs. Figaro".

Descendants-romaanissa kerrotaan, että Yzma on karkotettu Isle of the Lostille ja hänellä on tytär Yzla ja poika Zevon, joka esiintyi Descendants: Wicked World animaatiosarjassa.
Ajeeb

**Ajeeb** oli shakkia pelaava näennäinen "automaatti". Sen loi Charles Hooper. Ajeeb esiteltiin ensi kertaa vuonna 1868. Hooper sanoi Ajeebin olevan edistynyttä teknologiaa, mutta todellisuudessa shakkia pelasi sen sisällä oleva taitava ihmispelaaja.

Ajeebin nukke näytti tummaihoiselta intialaiselta, jolla oli liikkuva pää ja oikea käsi. Nukke istui tyynyillä ison laatikon ääressä.

Hooper teki Ajeebin kanssa onnistuneen kiertueen Lontoossa, minkä jälkeen hän vei tämän Saksaan, Belgiaan, Ranskaan ja New Yorkiin. Tämäkin kiertue oli menestys. Ajeeb pelasi monia kuuluisia pelaajia vastaan. Näitä olivat muun muassa Charles Moehle, Albert Beauregard Hodges, Constant Ferdinand Burille ja Harry Nelson Pillsbury. Hooper lopetti Ajeebin kanssa esiintymisen vuonna 1895, mutta Ajeeb jatkoi muiden omistajien kanssa. Ajeeb katosi lopullisesti toisen maailmansodan aikana.

Turkkilainen toimi innoituksena Ajeebille.

## Lähteet

## Aiheesta muualla
*
Helliconian kevät

**Helliconian kevät** on Brian Aldissin tieteisromaani vuodelta 1982. Teos on ensimmäinen osa Helliconia-trilogiasta. 

Teos on saanut British Science Fiction Awardin ja John W. Campbell Memorial Awardin.

## Lähteet
El Ajedrecista

**El Ajedrecista** () oli automaatti, jonka Leonardo Torres y Quevedo rakensi vuonna 1914 Pariisin maailmannäyttelyä varten. Kone käytti pelaamiseen sähkömagneetteja, mikä oli vallankumouksellista siihen aikaan. Kone osasi pelata kolmen nappulan loppupelejä sekä huomasi, jos vastustaja teki laittoman siirron.

Kone ei pelannut täydellisesti, mutta voitti kuitenkin kaikki torni + kuningas vastaan kuningas -loppupelit. 

El Ajedrecista oli, toisin kuin esimerkiksi Turkkilainen ja Ajeeb, aito shakkikone. Se pelasi ilman ihmisten apua.

## Aiheesta muualla
*Automaton Chess by C. Gilmore
*Chessbase News: Automatons
*Quevedo's biography
Johan Lefrén

**Johan Petter** t. **Pehr Lefrén** (17. helmikuuta 1784 Turku – 9. tammikuuta 1862 Tukholma) oli suomalainen sotilas, taidegraafikko ja piirtäjä. Hänen teoksiaan on esillä Ateneumin taidemuseossa. Hän muutti nuorena Ruotsiin, jossa hän toimi armeijan kenraalina. Hän toimi myös Karlbergin sotakoulun johtajana, sotilaspedagogina sekä harrasti suomen kielen tutkimusta. Hän oli Suomalaisen Kirjallisuuden Seuran jäsen 1834–1862.

Lefrén oli aikansa merkittäviä sotateoreetikkoja, ja hänen luentonsa julkaistiin kolmiosaisena teoksena, joka on käännetty myös saksaksi. Hänen jälkeenjäänyttä aineistoaan on tallentanut Ruotsissa Krigsarkivet ja Nordiska Museet.

Lefrén ei enää kyennyt työskenlä vuoden 1853 jälkeen sairauden vuoksi.

## Teokset
* Lefrén, J. P., *Föreläsningar i krigsvetenskapen vid Kongl. Ingeniör-Corpsen*. 1-3. Stockholm 1817–1818. Käännetty myös saksaksi: *Über Kriegsentwürfe*, 1824

## Lähteet

## Aiheesta muualla
John Kearsley Mitchell

**John Kearsley Mitchell** (1798 – 1858) oli yhdysvaltalainen fyysikko ja kirjailija. Hän syntyi Shepherdstownissa, Virginiassa. Mitchell valmistui lääketieteellisestä linjasta Pennsylvanian yliopistosta vuonna 1819. Hän oli kolmesti laivalääkärinä Kauko-Idän matkalla, ennen kuin ryhtyi tohtoriksi. Vuonna 1826 hänestä tuli lääketieteen ja fysiologian professori ja vuonna 1833 kemian professori. Vuodesta 1841 vuoteen 1858 hän oli teorian ja käytännön lääketieteen professori *[[Jefferson Medical College]]ssa*.

## Työt
* *St. Helena* (1821), runo    
* *On the Wisdom, Goodness and Power of God as Illustrated in the Properties of Water* (1834)  
* *Indecision, a Tale of the Far West, and Other Poems* (1839)  
* *On the Cryptogamous Origin of Malarious and Epidemic Fevers* (1849)  
* *Five Essays on Various Chemical and Medical Subjects* (1858), kuoleman jälkeen julkaistu

## Lähteet
*New International Encyclopedia
Kathleen Kennedy

**Kathleen Kennedy** (s. 5. kesäkuuta 1953 Berkeley) on yhdysvaltalainen elokuvatuottaja. Hän on ollut viidesti ehdolla Oscar-palkinnon saajaksi.

Kennedy toimi ensimmäistä kertaa elokuvatuottajana vuonna 1982 *[[E.T. – The Extra Terrestrial|E.T.]]*-elokuvassa.  Samalla alkoi myös hänen edelleen jatkuva yhteistyönsä Steven Spielbergin kanssa. Kennedy perusti vuonna 1982 yhdessä Spielbergin ja aviopuolisonsa, tuottaja ja ohjaaja Frank Marshallin, kanssa tuotantoyritys Amblin Entertainmentin.

Kennedy tuotti vuonna 2015 ensi-iltansa saaneen elokuvan *[[Star Wars: The Force Awakens]]* yhdessä J. J. Abramsin ja Bryan Burkin kanssa. Hän tuotti myös vuonna 2016 ensi-iltansa saaneen *[[Tähtien sota]]* -universumiin sijoittuvan elokuvan *[[Rogue One: A Star Wars Story]]*.

Kennedyllä on aviomiehensä kanssa kaksi lasta.

## Lähteet

## Aiheesta muualla
*
Deutsche Physikalische Gesellschaft

**Deutsche Physikalische Gesellshcaft** (**DPG**, ) on saksalainen, maailman suurin ja vanhin fyysikkojen järjestö. Vuoden 2014 tammikuussa sen jäsenmäärä oli 63&nbsp;012. Seura perustettiin nimellä *Physikalische Gesellschaft zu Berlin* vuonna 1845 Berliinissä fyysikko Heinrich Gustav Magnusin kotona, missä hän myös opetti fysiikkaa oppilailleen. Seura nimettiin uudelleen nykyiselle nimelleen 1899, mutta toisen maailmansodan jälkeen tapahtuneen Saksan jakamisen yhteydessä seurakin jakautui kahtia läntiseen Saksan liittotasavallan järjestöön *Verband Deutscher Physikalischer Gesellschaften* ja itäiseen Saksan demokraattisen tasavallan järjestöön *Physikalische Gesellschaft der DDR*. Vuonna 1963 läntinen seura otti kuitenkin takaisin nimen Deutsche Physikalische Gesellschaft. Seurat yhdistettiin uudelleen samalle nimelle Saksan jälleenyhdistyttyä 1990.

DPG myöntää vuosittain Max Planck -mitalin ansioituneelle fyysikolle teoreettisen fysiikan alalla ja Stern–Gerlach -mitalin kokeellisen fysiikan alalla. Se myös järjestää useita fyysikoiden kokoontumisia, muun muassa vuosittain yhden suurimmista fyysikkoseurojen tapaamisista *Jahrestagung der DPG*.

## Lähteet
Oiran

**Oiran** (花魁) oli japanilainen korkean luokan kurtisaani. Sana oiran koostuu kahdesta kanjista: 花 merkitsee kukkaa ja 魁 "muiden edellä". Oiran-traditio jatkuu osin nykypäivään saakka, sillä Kiotossa elää vielä naisia, jotka pitävät perinnettä yllä, tosin ilman seksuaalista osaa työnkuvasta.

Oiran-kulttuuri alkoi Edo-kaudella (1600–1868). Tuolloin laadittiin lakeja, jotka eristivät bordellit erillisille alueilleen pois kaupunkien keskustoista. Suurimmissa kaupungeissa nämä alueet olivat Kioton Shimabara, Osakan Shimmachi ja Edon (nykyisin Tokio) Yoshiwara. Kurtisaanien kesken syntyperällä ei ollut väliä: hierarkia perustui täysin yksilöiden taitoihin, ulkonäköön ja saavutuksiin. Tayūt (太夫 tai 大夫, tayū, "suuri aviomies") olivat oiraneista korkea-arvoisimpia ja heidän katsottiin olevan sopivia jopa daimyōiden viihdyttäjiksi.

Oiran viihdytti asiakkaitaan tanssin, musiikin, runouden, kalligrafian ja älykkään keskustelun keinoin samaan tapaan kuin geisha, mutta oiran saattoi myös kutsua geishan viihdyttämään itseään ja vieraitaan.

## Kamuro
Yoshiwarassa eli myös kamuroita, jotka olivat oiraneiden apulaistyttöinä työskenteleviä lapsia. Heidät myivät bordelliin 5–9 vuoden iässä joko köyhät tai tyttärelleen muuten oiranin uraa toivovat vanhemmat, ja he aloittivat kamuron työn tavallisesti määräaikaisella työsopimuksella. Noin 12–17-vuotiaina he saattoivat ryhtyä itse oiraneiksi, jos heidät palkannut bordelli oli yhä halukas jatkamaan työsuhdetta. Kamuron tehtäviin kuului oman oiraninsa eli isonsiskonsa avustaminen, asioilla juokseminen ja ainakin tietyssä määrin asiakkaiden kanssa kommunikointi. He oppivat askareidensa yhteydessä sosiaalista vuorovaikutusta ja oiranin työstä. Lisäksi he saivat opetusta kalligrafiassa ja musiikissa. Heidän ylläpitonsa maksoi heidän oiraninsa.

Kamurot olivat oiraneille erityisiä statussymboleita. 1700-luvulla tehdyn lakimuutoksen jälkeen korkea-arvoisimmilla kurtisaaneilla saattoi olla kaksikin kamuroa, kun taas matala-arvoisemmilla kurtisaaneilla vain yksi. Kamuropari nimettiin ja vaatetettiin tavallisesti samannäköisesti tai -tyylisesti.


Tiedosto:Felice Beato Courtisane.jpg|Oiran 1860-luvulla.
Tiedosto:Oiran in Japan in 1917.jpg|Oiraneita vuonna 1917.
Tiedosto:Oiran 2.jpg|Oiraniksi pukeutunut näyttelijä.
Tiedosto:Tayuu.jpg|Korkealuokkainen oiran eli tayū.
Tiedosto:Oiran and Shinzo.jpg|Oiran ja kamuroita.
Tiedosto:Nikko Edo-Mura 9.jpg|Esiintyvä oiran.
Tiedosto:Toei Uzumasa--2.jpg|Teemapuistoon rakennettu salonki, jollaisessa oiran otti asiakkaansa vastaan.


## Lähteet
Angelique Seriese

**Angelique Elisabeth Seriese** (s. 12. heinäkuuta 1968 Zevenbergen, Noord-Brabant) on hollantilainen judoka.

Seriese on voittanut MM-kilpailuissa yhden mitalin jokaista väriä. Hän saavutti yli 72 kilon sarjassa kultaa 1995 ja pronssia 1987 sekä avoimessa luokassa hopeaa 1993. Hän voitti sarjansa Soulin olympialaisissa 1988, jossa naisten judo oli näytöslajina. Euroopan-mestaruuden hän voitti yhteensä kahdeksan kertaa, neljästi sekä yli 72-kiloisissa että avoimessa luokassa. 

## Lähteet
* Profiili judoinside.com-sivustolla
Mia Rosing

**Mia Rosing** (s. 19. joulukuuta 1983) on tanskalainen malli. Hänet tunnetaan muiden muassa Miss Sixtyn ja Escadan mainoksista. Hän on myös esiintynyt useiden lehtien, kuten *[[Elle]]n* kansissa.

Rosing voitti Eliten kilpailun vuonna 1998. 

## Aiheesta muualla
*Fashion Model Directory
Shaun Marsh

**Shaun Edward Marsh** (s. 9. heinäkuuta 1983) on australialainen kriketinpelaaja (lyöjä). Hänen ammattilaisseuroinaan ovat olleet Western Warriors Australiassa ja Kings XI Punjab Intiassa.

Narroginissa, Länsi-Australiassa syntynyt Marsh on entisen kriketinpelaaja Geoff Marshin poika.

## Aiheesta muualla
* Cricinfo: Shaun Marsh
Luettelo Hérault’n kunnista

Tämä on **luettelo [[Hérault|Hérault’n]] departementin kunnista** Ranskassa. Departementissa on 342 kuntaa.

* (CAM) *[[Montpellier|Communauté d’agglomération Montpellier Agglomération]]*, luotu vuonna 2002.
* (CAB) *[[Béziers|Communauté d’agglomération Béziers Méditerranée]]*, luotu vuonna 2002.
* (CAS) *[[Balaruc-les-Bains|Communauté d’agglomération du Bassin de Thau]]*, luotu vuonna 2003.
* (CAA) *[[Agde|Communauté d’agglomération Hérault Méditerranée]]*, luotu vuonna 2003.
Saali

**Saali** (rinnakkaismuoto **šaali**, , sanskritin sanasta साडी, *śāṭī* ) on vaatekappale, jota pidetään löysästi olkapäiden ja ylävartalon sekä joskus pään päällä. Se on yleensä neliön tai nelikulmion muotoinen liina, joka taitetaan kolmioksi. Saali muistuttaa käyttötarkoitukseltaan keeppiä ja boleroa, jotka tosin toimivat saalia yleisemmin juhla-asusteina. 

## Lähteet

## Kirjallisuutta
* 

## Aiheesta muualla
Pontevedra CF

**Pontevedra Club de Fútbol** on jalkapalloseura Pontevedran kaupungista Espanjasta. Seura on perustettu vuonna 1941, ja sen edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Joukkueen kotistadionina toimii 7&nbsp;500-paikkainen Estadio Municipal de Pasarón.

## Historia

Joukkue on perustettu 16. lokakuuta 1941 ja sen ensimmäinen puheenjohtaja oli Fernando Ponte Conde. 1960-luku oli Pontevedran parasta aikaa, jolloin se pelasi yhteensä 6 kautta Espanjan korkeimmalla sarjatasolla Primera Divisiónissa. Ensimmäisen kauden se pelasi siellä kaudella 1963–1964, jonka jälkeen putosi Segunda Divisióniin. Joukkue nousi jälleen Primera Divisióniin kaudeksi 1965–1966 ja pelasi siellä 5 peräkkäistä kautta 1965–1970.

Historiansa aikana Pontevedra CF on pelannut kaikkiaan 6 kautta Primera Divisiónissa, 9 kautta Segunda Divisiónissa, 27 kautta Segunda División B:ssä ja 22 kautta Tercera Divisiónissa.

## Saavutukset

* Segunda División: 1963, 1965
* Segunda División B: 2004, 2007
* Tercera División: 1947, 1948, 1960, 1976, 1982, 1983, 1984

## Aiheesta muualla
*Pontevedra CF virallinen kotisivu
National Treasure: Salaisuuksien kirja

**National Treasure: Salaisuuksien kirja** (*National Treasure: Book of Secrets*) on yhdysvaltalainen seikkailuelokuva vuodelta 2007. Se on jatko-osa vuonna 2004 valmistuneelle elokuvalle *[[National Treasure – kansallisaarre]]*. Elokuvan ohjasi Jon Turteltaub ja tuotti Jerry Bruckheimer. Se kertoo Abraham Lincolnin salamurhasta. 

Elokuvan pääosissa ovat Nicolas Cage, Diane Kruger, Justin Bartha, Jon Voight, Helen Mirren, Harvey Keitel ja Ed Harris. 

Ensimmäisen elokuvan tullessa oli suunniteltu, että filmille ei tulisi jatko-osaa.

Elokuvan ensi-ilta oli New York Cityssä 13. joulukuuta 2007 ja se julkaistiin Lähi-idässä, Koreassa ja Taiwanissa 19. joulukuuta 2007, ja Australiassa 20. joulukuuta 2007. Filmin ensi-ilta oli Yhdysvalloissa, Kanadassa, Japanissa, Espanjassa ja Italiassa 21. joulukuuta 2007. Se julkaistiin Saksassa ja Alankomaissa 24. tammikuuta 2008, ja Isossa-Britanniassa ja Tanskassa 8. helmikuuta 2008. Suomessa elokuva tuli valkokankaille 15. helmikuuta 2008 lähtien.

## Rooleissa
William Schlumberger

**William Schlumberger** (1800 Mulhouse – huhtikuussa 1838 Havanna) oli ranskalainen shakinpelaaja. Hänet tunnetaan Pierre Charles Fournier de Saint-Amantin opettajana ja Turkkilaisen, shakkia näennäisesti pelaavan automaatin, ohjaajana. Baijerilainen muusikko ja esiintyjä Johann Nepomuk Mälzel palkkasi Schlumbergerin ohjaamaan Turkkilaista, koska tarvitsi hyvän pelaajan. Schlumberger toimi ohjaajana niin Euroopassa kuin Amerikassakin.

Hän kuoli keltakuumeeseen vuonna 1838.

## Lähteet
* Tom Standage, *The Turk: The Life and Times of the Famous Eighteenth-Century Chess-Playing Machine*. Walker and Company, New York City, 2002. 
* Gerald M. Levitt, *The Turk, Chess Automaton*. McFarland and Company Inc. Publishers, Jefferson, North Carolina, 2000.
* William Schlumberger 
* The man in the automaton 
* Gaige, Jeremy: *Chess Personalia, A Biobibliography*, 1987, McFarland, , s. 377
Vain hetkeä mä sulta pyydän

**Vain hetkeä mä sulta pyydän** on suomalaisen laulajan Ragni Malmsténin vuonna 1975 julkaistu albumi. Levyn tunnetuin kappale lienee Malmsténin itsensä säveltämä ja Juha Vainion sanoittama ”Mä laihdutan”.

## Kappaleet
Kaikki kappaleet sovittanut Teuvo Suojärvi.

### A-puoli
#
#
#
#
#
#

### B-puoli
#
#
#
#
#
#

## Aiheesta muualla
* Vain hetkeä mä sulta pyydän discogs.com -sivustolla
Fergus Gwynplaine MacIntyre

**Fergus** tai **Feargus  Gwynplaine MacIntyre** (1948 – 25. kesäkuuta 2010 Brooklyn) oli skotlantilaissyntyinen journalisti, kirjailija ja runoilija.
__notoc__
## Teokset
### Kirjat

* *[[The Woman Between the Worlds]]* (1994,  ja 2000, )
* *[[MacIntyre's Improbable Bestiary]]* (2005, )

### Novellit

**[[Asimov's Science Fiction]]*:
** "For Cheddar or Worse"
** "Martian Walkabout"
** "Isle Be Seeing You"

**[[Weird Tales]]*:
** "The Ones Who Turn Invisible"

## Lähteet
*http://www.isfdb.org/cgi-bin/ea.cgi?F._Gwynplaine_MacIntyre
*http://contento.best.vwh.net/d84.htm#A2923
Grönlannin lippu

**Grönlannin lippu** (, ’lippumme’) otettiin käyttöön Grönlannin kansallispäivänä 21. kesäkuuta 1985. Lipun suunnitteli grönlantilainen Thue Christiansen. Siinä on kaksi vaakasuoraa ja yhtä paksua palkkia, valkoinen ja punainen, jotka kuvaavat jäätiköitä ja valtamerta. Keskikohdasta tankoon päin on suuri ympyrä, jonka punainen osa kuvaa vuonoja ja valkea osa jäävuoria ja ahtojäätä. Lipun on myös tulkittu kuvaavan nousevaa tai laskevaa aurinkoa.

## Lähteet

## Aiheesta muualla
PNAS

**Proceedings of the National Academy of Sciences of the United States of America**, lyhyemmin **PNAS**, on eräs maailman arvovaltaisimmista tieteellisistä julkaisusarjoista. Yhdysvaltain kansallisen tiedeakatemian kustantama julkaisu ilmestyy viikoittain tiistaisin, joskin verkkoversiona julkaistava *PNAS Early Edition* päivittyy päivittäin. Lehti on perustettu vuonna 1914 ja monet suuret kansainväliset uutistoimistot uutisoivat säännöllisesti PNAS:ssa julkaistuja tutkimustuloksia. PNAS on maailman toiseksi eniten viitattu tieteellinen julkaisusarja heti Journal of Biological Chemistryn jälkeen.

Nykyisin valtaosa PNAS:n artikkeleista käsittelee biolääketiedettä, mutta mukana on myös fysikaalisiin tieteisiin, matematiikkaan ja yhteiskuntatieteisiin liittyvää tutkimusta. PNAS hyväksyy julkaistavaksi pääsääntöisesti vain poikkeuksellisen merkittäviä tuloksia, minkä vuoksi sen julkaisukynnys kuuluu kaikkien tieteellisten julkaisusarjojen korkeimpiin. Lehdessä on varsinaisten tieteellisten artikkelien lisäksi tilaa muun muassa kirja-arvosteluille, henkilökuville ja mielipidekirjoituksille. Artikkelit luokissa *Featured articles*, *Commentaries* sekä *Perspectives* on kirjoitettu toimituksen pyynnöstä ja niiden tarkoitus on analysoida kyseisessä lehdessä julkaistuja tuloksia tai esittää laajempaa näkökulmaa tiedepolitiikkaan. Muiden huipputiedelehtien tapaan PNAS ei hyväksy julkaistavaksi tuloksia, jotka on jo aikaisemmin julkaistu jossain muodossa muualla ja kullakin viikolla ilmestyvän lehden artikkeleihin perustuvat tiedotteet saa julkaista medioissa aikaisintaan maanantaina klo 17 Yhdysvaltain itärannikon aikaa.

PNAS on vapaasti luettavissa 140 alikehittyneen maan alueella. Kehittyneissä maissa tuoreiden artikkelien lukeminen edellyttää, että verkkopalvelun tarjoaja (käytännössä yliopisto) tilaa lehteä, mutta kaikki artikkelit tulevat vapaasti saataville kuuden kuukauden kuluttua niiden alkuperäisestä julkaisusta.

PNAS:n vaikuttavuuskerroin on 9,674 ja sen verkkoversion sivuilla käydään noin 11,6 miljoonaa kertaa kuukaudessa.

## Lähteet
Uinu lapsein

**Uinu lapsein** (MLLP-2001 / MLMC-2001) on suomalaisen laulajan Ragni Malmsténin studioalbumi, joka ilmestyi LP-levynä ja C-kasettina Musiikki-Laihon julkaisemana vuonna 1983. Albumi sisältää Malmsténin tulkintoja perinteisistä kehtolauluista. Sovittajana levyllä toimi Kari Hillo. Albumilla on mukana myös uusintalevytys laulusta ”Aa, aa Allin lasta”, jonka Malmstén lauloi levylle alun perin jo vuonna 1954.

Vuonna 2002 VL-Musiikki julkaisi levystä CD-muotoisen uusintapainoksen, joka ilmestyi nimellä ”Kauneimmat kehtolaulut” (MLCD-2001). Tätä ennen levystä ei ollut saatavilla CD-painosta, vaikkakin muutamia sen kappaleita julkaistiin CD-muodossa erinäisillä Musiikki-Laihon julkaisemilla kokoelmalevyillä, kuten ”30 kaikkien aikojen lastenlaulua” (MLCD-1003, 1988) ja ”Lasten suosikit” (MLCD-1702, 1989).

Albumi jäi Ragni Malmsténin ainoaksi yhteistyöksi Musiikki-Laihon kanssa.

## Kappaleet

A-puoli

# Nukkuos prinssini – 3'30 – *Schlafe Mein Prinzchen* – (Bernhard Flies – F. W. Gotter)
# Uinu lapsein – 3'16 – *Ma Curly Headed Baby* – (George Howard Clutsam – Saukki)
# Tuuti tuuti – 2'28 – *Ljuuli ljuuli* – (Trad. – V. Arti)
# Sininen uni – 3'30 – (Tapio Rautavaara – P. Mustapää)
# Levon hetki nyt lyö – 2'15 – *Wiegenlied* – (Johannes Brahms – Aukusti Simojoki – I. T. Vaara)
# Levolle lasken luojani – 1'04 – (Sofie Lithenius)
# Uinahda pienoinen – 2'47 – *Slumber My Darling* – (S. C. Foster – Kullervo)

B-puoli

#  Iltalaulu – 2'28 – (Mikael Nyberg – J. Mustakallio)
# Lapinäidin kehtolaulu – 2'52 – (Kalervo Hämäläinen)
# Uinu, uinu pieni kultahapsi – 2'50 – *Wiegenlied* – (Franz Schubert – Kyllikki Solanterä)
# Soi iltakellot – 3'22 – *[[Santa Lucia (laulu)|Santa Lucia]]* – (Trad.)
# Aa, aa Allin lasta – 2'34 – (Trad.)
# Mä olen niin pienoinen – 2'57 – (Mikael Nyberg – Immi Hellén)
# Pikku Nukkumatti – 1'44 – *Lille Jon Blund* – (J. Högstedt – Kerttu Mustonen)

## Tekijät

* Sovitukset: Kari Hillo
* Äänitys: Studio Brushane/M. Brushane
* Kannen maalaus: Marla Rönnqvist
* Valokuva: Kari Rönnqvist
* Tuottaja: Musiikki-Laiho Oy 1983

## Lähteet
Natriumboorihydridi

**Natriumboorihydridi**, myös **natriumborohydridi** tai **natriumtetrahydroboraatti** , (NaBH4) on ioniyhdiste, jolla on tärkeä tehtävä useissa orgaanisen synteesin reaktioissa, erityisesti hapetus-pelkistysreaktioissa . Lisäksi aineen käyttämistä polttokennoissa tutkitaan. Natriumboorihydridi liukenee veteen, mutta hajoaa, mikäli liuos ei ole riittävän emäksinen . Aineen itsesyttymislämpötila on noin 225&nbsp;°C.

## Valmistus
Natriumboorihydridiä valmistetaan natriumhydridin ja trimetyyliboraatin reaktiolla 250–270&nbsp;°C lämpötilassa.
::B(OCH3)3  +  4 NaH  →  NaBH4  +  3 NaOCH3

Lisäksi ainetta voidaan valmistaa antamalla natriumhydridin reagoida borosilikaattilasin kanssa.

## Käyttö orgaanisessa synteesissä
Natriumboorihydridiä käytetään yleisesti muun muassa aldehydien ja ketonien pelkistämiseen. Aine ei yksin pysty pelkistämään estereitä, karboksyylihappoja eikä amiineja. Estereiden pelkistämiseen käytetään yleensä BH3-THF -kompleksia, jota syntyy natriumboorihydridin, jodin ja tetrahydrofuraanin reagoidessa . Kuvassa feksofenadiinin valmistusreaktio natriumboorihydridin avulla.

## Turvallisuus
Natriumboorihydridi on palavaa, eikä sen sammuttamiseen saa käyttää vettä, jonka kanssa se reagoi. Ihmiselle aine on haitallista imeytyessään ihon läpi tai joutuessaan silmiin tai nieltynä. Ympäristölle aine on suhteellisen haitatonta.

## Lähteet

## Aiheesta muualla
* Onnettomuuden vaaraa aiheuttavat aineet - OVA-ohjeet: Natriumboorihydridi
* PubChem: Sodium borohydride 
* Organic Chemistry Portal: Sodium borohydride, Sodium tetrahydroborate
Ventastega curonica

**Ventastega curonica** on myöhäiseltä devonikaudelta, 365 miljoonan vuoden takaa peräisin oleva kalasammakkofossiili, joka löydettiin Pavārin alueelta Latviasta ja kuvattiin tieteelle vuonna 2008. Se on eräs välimuoto kalojen ja ensimmäisten maalla eläneiden sammakkoeläinten välillä.

## Lajin kuvaaminen
Laji kuvattiin fossiilista, johon kuuluu kallo, osia hartiaseudusta sekä (luokituksen kannalta mielenkiintoisin) osa lantiota. Kallo on hyvin säilynyt ja erityisesti aivokopan rakenteet erottuvat hyvin. Anatomialtaan *Ventastega* sopii morfologiseen aukkoon, joka vallitsi aikaisemmin löydettyjen enemmän kalamaisten *[[Panderichthys]]*- ja *[[Tiktaalik]]*-fossiilien sekä enemmän sammakkoeläinmäisten *[[Acanthostega]]*- ja *[[Ichthyostega]]*-fossiilien välissä.

Kallon rakenteiden perusteella *Ventastega* muistuttaa aikaisemmin löydettyä *[[Acanthostega]]a*, joskin silmänympärysrakenteet ovat poikkeavia. Eläimen alaleuka on tetrapodeille tyypillinen, mutta hampaat muistuttavat enemmän kalojen hampaita. Sillä on ollut alkeelliset raajat, joissa lienee ollut 7&ndash;9 varvasta. Ulkoisesti luultavimmin pientä alligaattoria muistuttaneen *Ventastegan* arvellaan eläneen enimmäkseen matalissa vesistöissä

## Lähteet

## Aiheesta muualla
*
Sabine Kuegler

**Sabine Kuegler** (s. 25. joulukuuta 1972 Patan, Nepal) on saksalainen kirjailija. 
Hän on kirjoittanut kaksi kirjaa, joissa hän kertoo lapsuudestaan vanhempiensa ja sisarustensa kanssa länsipapualaisessa viidakossa keskellä fayu-kansan ihmissyöjäheimoja.

Hänen vanhempansa päättivät ensimmäisinä valkoihoisina asettua asumaan tuon 400-henkisen heimon keskuuteen. Fayu-heimo eli hyvin alkukantaista ja sotaisaa elämää keskellä vaikeapääsyistä viidakkoa. Kueglerit olivat tulleet lähetyssaarnaajina ja myös tutkimaan heimon kieltä. Hänen sairaanhoitajaäitinsä toimi heimon parissa mm. kätilönä.

Kuegler muutti 17-vuotiaana pois Irian Jayasta ja asettui asumaan Sveitsiin, jossa hän kävi koulua sisäoppilaitoksessa. Kueglerillä on neljä lasta kahdesta avioliitosta. Hän asuu Münchenissä eronneena.

## Teokset
* *Dschungelkind* (Droemer Knaur, München 2005, ). Kirjan on suomentanut Ilona Nykyri nimellä *Viidakkolapsi* (Helmi-Kustannus 2006, ) Helmi kustannus julkaisi kirjasta pokkariversion 2008 (Helmi kustannus, 2008, ).
* *Ruf des Dschungels* (Droemer Knaur, München 2006, ), jossa hän kertoo myöhemmästä uudelleentapaamisestaan fayujen kanssa vuonna 2005. Kirjan on suomentanut Ilona Nykyri nimellä *Paluu viidakkoon* (Helmi kustannus 2007, ).
* *Jagerin und Gejagte* (Droemer Knaur, München 2009, ), jossa Kuegler kertoo elämästään Euroopassa, kahden kulttuurin välissä. Kirjan on suomentanut Veera Kaski nimellä *Elämän viidakossa* (Tammi 2011, ).

## Lähteet

## Aiheesta muualla
* Sabine Kuegler , profile, interview and book extract at Virago Press
* BBC Interview, 21 September 2005
* BBC Interview, 28 December 2005
*Book review of ''Jungle Child'', *Perceptive Travel online magazine*, March/April 2007
*Interview Daily Telegraph 20.9.2005
Maalikamera

**Maalikamera** on kapealla sektorilla kuvaava suurinopeuksinen kamera, jota käytetään urheilussa maaliintulojärjestyksen ja -ajan selvittämiseen. Laite kuvaa maaliviivan kohtaa ja liittää kellonajan kuvaan eli on siis kellon ja kameran yhdistelmä. Maalikameran "kuvaruutu" on hyvin pitkä, elokuvamainen otos kapean pystyjuovan läpi kuvattuna. Filmin siirtonopeus tai digitaalikamerassa pikseleiden tallennusväli säädetään urheilulajin vaatiman tarkkuuden mukaan. Kamera sijoitetaan yläviistoon maaliviivan kohdalle, jotta kilpailijat eivät peitä toisiaan.
__notoc__
## Filmikamera
Kameran valoa läpi päästävä aukko on pystysuora juova, kuten verhosulkimella varustetussa kamerassa. Verhosulkimesta poiketen, aukko pysyy paikallaan ja filmi liikkuu pysähtymättä eteenpäin. Kamerassa oleva kello valottaa kuvan alareunaan aika-mitta-akselin. Kaikki kuvassa oleva tieto on tapahtumaa maaliviivan kohdalla, hitaasti maaliviivan yli tullut esine on pidempi kuin nopealla vauhdilla tullut.

## Digitaalikamera
Kameran kenno on pikselin levyinen ja kamera tallentaa kapean pystykuvan ja aikakoodin 2&nbsp;000–10&nbsp;000 kertaa sekunnissa laitteen muistiin ja siirretään lähiverkkoa pitkin tuomariston katsottavaksi. Digitaalitekniikan avulla voidaan tallettaa vain ne juovat aikakoodeineen, joissa kuvassa tapahtuu liikettä.

## Katso myös
*Valokuvaus

## Aiheesta muualla

*Maalikamerakuva Kalevan kisoista 2007
Riku Heini

**Riku Heini** (s. 9. joulukuuta 1990 Lahti) on suomalainen jalkapalloilija, joka edustaa Kakkosessa pelaavaa FC Lahti Akatemiaa. Hän on pelipaikaltaan keskikenttäpelaaja.

Heini aloitti jalkapallouransa jo 6-vuotiaana, kun hän liittyi FC Kuusysiin. Sen jälkeen hän siirtyi 14-vuotiaana Lahden Reippaaseen. Heini on edustanut Veikkausliigassa FC Lahtea ja Vaasan Palloseuraa.

Heini pelasi kuusi nuorten ja 18 poikien maaottelua vuosina 2006–2011.

## Lähteet
Ighli Vannucchi

**Ighli Vannucchi** (s. 5. elokuuta 1977 Prato, Italia) on italialainen jalkapalloilija, pelipaikaltaan hyökkäävä keskikenttäpelaaja. Hän edustaa Italian Lega Pro Prima Divisionessa Speziaa.

## Saavutukset
* Alle 21-vuotiaiden EM-mestaruus: 2000

## Aiheesta muualla
* Virallinen kotisivu  
* Transfermarkt
Empire (lehti)

**Empire** on kuukausittain ilmestyvä brittiläinen ja australialainen elokuva-alan aikakauslehti, jota on julkaissut Bauer Consumer Media vuodesta 1989. *Empire* on Ison-Britannian myydyin elokuva-aikakauslehti. Lehden päätoimittaja on tällä hetkellä Mark Dinning.

Katso myös Empire-palkinto.

## Aiheesta muualla

* Kotisivut
Matt Selman

**Matt Selman** on yhdysvaltalainen televisiokäsikirjoittaja, joka on kirjoittanut *[[Seinfeld]]iä* ja *[[Simpsonit|Simpsoneita]]*. Hän on kuulunut *Simpsonien* käsikirjoittajiin sarjan 9. tuotantokaudelta alkaen, vuodesta 1997, ja on toistaiseksi käsikirjoittanut sarjaan 27 jaksoa. Hän oli myös yksi *[[The Simpsons Movie]]* -elokuvan yhdestätoista käsikirjoittajasta. Alkaen 23. tuotantokaudelta eli vuodesta 2011 Selman on ollut jokaisella kaudella muutamassa jaksossa toisena vastaavana tuottajana (*showrunner*) Al Jeanin rinnalla.

## Lähteet
Kuuloharha

**Kuuloharha** on kuuloaistiin liittyvä aistiharha, jossa kuulija joko havaitsee ärsykkeitä, joita ei oikeasti ole olemassa tai tulkitsee niitä epätäydellisesti. Niiden tutkiminen on osa psykoakustiikkaa.

Kuuloharhailmiöitä käytetään hyväksi esimerkiksi häviöllisessä äänenpakkauksessa, jossa digitaalinen äänidata pyritään tiettyä algoritmia käyttäen pakkaamaan pieneen tilaan siten, että se kuulostaa mahdollisimman tarkasti alkuperäiseltä äänitteeltä. Tämä tapahtuu poistamalla ne osat äänestä, joita ihmisen kuulon on vaikea havaita. Näitä ovat esimerkiksi hyvin korkeat taajuudet ja voimakkaampien osuuksien alle peittyvät äänet.

Tällaisten säännönmukaisten harhojen lisäksi kuuloharhoina voidaan pitää myös erilaisia hallusinaatioita.

## Kuuloharhoja

Kuuloharhoja ovat esimerkiksi:

* McGurkin ilmiö, jossa aivot muodostavat huulten liikkeen näköaistimuksesta ja samanaikaisesta eri äänteen kuuloaistimuksesta näiden välisen äänteen.
* Harha äänen jatkuvuudesta, jossa ääni havaitaan jatkuvaksi, jos sen lyhyt tauko peitetään taustahälyllä.
* Äänestä keinotekoisesti poistetun perussävelen kuuleminen sen yläsävelsarjojen perusteella.
* Shepardin asteikko, jossa äänen korkeuden havaitaan nousevan tai laskevan loputtomasti.
* Deutschin tritonusparadoksi, jossa tritonuksen välein soivien Shepardin sävelten korkeuksien havaitsemiseen vaikuttaa tilastollisesti esimerkiksi kuulijan äidinkieli.
* Deutschin asteikko, jossa oikean ja vasemman korvan havaitsemat irtonaiset sävelet yhdistyvät yksinkertaiseksi sävelkuluksi. Oikea- ja vasenkätiset ihmiset yhdistävät äänet eri tavalla.
* Glissandoharha, jossa glissandona nouseva ja laskeva siniaalto ja sen kanssa soitettu ääni havaitaan eri tavoilla, kun niitä vaihdellaan oikean ja vasemman korvan välillä.

## Katso myös
* Tinnitus
* Mondegreen

## Aiheesta muualla

* Kyushu Institute of Design: Demonstrations of Auditory Illusions – kaavioita ja ääniesimerkkejä yksinkertaisista kuuloharhoista
Protetiikka

**Protetiikka** on hammaslääketieteen erikoisala. Erikoistumiseen vaaditaan hammaslääketieteen lisensiaatin (HLL) tutkinto, oikeus harjoittaa hammaslääkärin ammattia laillistettuna ammattihenkilönä ja kahden vuoden kliininen työkokemus.  Protetiikassa reikiintynyt hammas korjataan yleensä metallisella tai keraamisella täytteellä riippuen hiotun hampaan muodosta. Protetiikka käsittää irtoproteesit, pysyvää (sementoitua) protetiikkaa sekä erilaisia implantti-kiinnikkeisiä proteettisia ratkaisuja kuten keinojuurin tuettuja siltoja tai yksittäisiä keinojuuren varaan rakennettuja hammaskruunuja. Protetiikan erikoishammaslääkäri (proteetikko) toimii usein yhteistyössä hammasteknikkojen kanssa.

## Lähteet
Adobe InDesign

**Adobe InDesign** on Adobe Systemsin kehittämä julkaisuohjelma. Monien muiden Adoben sovellusten tavoin InDesign on saatavilla macOS:lle ja Windowsille. Ohjelman ensisijainen kilpailija on QuarkXPress. InDesignin käyttäjiä ovat ennen kaikkea sanoma- ja aikakauslehtien sekä esitteiden ja julisteiden tekijät. Valmiit julkaisut voidaan tallentaa mm. PDF-muodossa.

## Historia
InDesignin edeltäjä on Adobe PageMaker, jonka Adobe hankki ostamalla Aldusin vuonna 1994. Vuoteen 1998 mennessä kilpailija QuarkXPress oli noussut selkeään markkinajohtajan asemaan ja lähes kaikki ammattikäyttäjät olivat siirtyneet pois PageMakerilta. Seuraavana vuonna Adobe laski InDesign 1.0:n markkinoille. Kolmannen version (Adobe CS) myötä se saavutti suuremman levinneisyyden osana Creative Suite -kokonaisuutta, johon kuuluvat InDesignin lisäksi Photoshop, Illustrator ja Acrobat.

## Aiheesta muualla
* InDesign Adoben sivuilla
Abdissa Assefa

**Abdissa "Mamba" Assefa** (s. 1973 Wollega, Etiopia) on suomalainen, etiopialaissyntyinen lyömäsoittaja ja rumpali. Hän on yksi kysytyimmistä lyömäsoittajista suomalaisen kevyen musiikin alalla.

## Opiskeluaika

Assefan vanhemmat tulivat Suomeen vuonna 1975 opiskelemaan Helsingin yliopistoon. Assefa kiinnostui musiikista ala-asteikäisenä. Hän aloitti rumpujen soiton 11-vuotiaana käyden aluksi yksityistunneilla, ja ensimmäisen rumpusettinsä hän sai vuotta myöhemmin. 15-vuotiaana hän aloitti neljän vuoden opinnot Oulunkylän Pop & Jazz Konservatoriossa opettajinaan muun muassa Upi Sorvali ja Miri Miettinen. Valmistuttuaan musiikkiopistosta Assefa matkusti Gambiaan, missä hän innostui etnisestä musiikista, djembe-rummusta ja polyrytmiikasta. Palattuaan Suomeen hän alkoi ottaa yksityistunteja gambialaiselta lyömäsoittaja Daniel Ifidionilta.

## Yhtyeet ja projektit

1990-luvun alusta lähtien Assefa on soittanut lyömäsoittimia ja rumpuja useiden eri musiikkityylejä edustavien suomalaisartistien yhtyeissä ja levyillä. Ensimmäisiä tunnettuja artisteja, joiden yhtyeissä Assefa soitti, olivat Mikko Kuustonen ja Sami Saari. Ensimmäinen jazzkokoonpano Assefalle oli Rinneradio 1990-luvun loppupuolella, ja hän soitti myös Wimme Saaren vuonna 2000 julkaistulla Cugu-albumilla. Vuodesta 1998 hän on soittanut Nuspirit Helsingissä, ja yhtyeen ympärille syntyneen muusikkoyhteisön jäsenten yhtyeissä, kuten The Five Corners Quintetin albumilla sekä Teppo Mäkysen Teddy Rok Seven -yhtyeen albumilla ja keikkakokoonpanossa. Vuonna 2002 Assefa soitti Kimmo Pohjosen *Kalmukkisinfoniassa* yhdessä Tapiola Sinfoniettan ja lyömäsoittaja Samuli Kosmisen kanssa. Hän soitti ajoittain myös Pohjosen ja Kosmisen Kluster-yhtyeessä. 2000-luvulla Assefa on soittanut lisäksi muun muassa Sami Pitkämön orkesterissa,  Tuomo Prättälän keikoilla sekä laulaja Eivør Pálsdóttirin rumpalina. 2019 Assefa hyppäsi GG Caravanin riveihin. 

Muita suomalaisia jazz- ja rytmimuusikkoja, joiden albumeilla Assefa on soittanut, ovat muun muassa Pentti Lahti, Eero Koivistoinen, Johanna Iivanainen, Quintessence, MP4 ja Joonatan Rautio. Hän on ollut Fat Beat Sound Systemin jäsen 1990-luvun puolivälistä lähtien ja kuulunut Giant Robot -yhtyeeseen vuodesta 2001. Muita musiikkityylejä edustavista suomalaisartisteista Assefa on soittanut muun muassa Hanoi Rocksin, The 69 Eyesin, Pepe Deluxén, The Rasmuksen, Tuomari Nurmion ja Bomfunk MC’s -yhtyeen levyillä tai keikkakokoonpanoissa. Lisäksi hän on esiintynyt muun muassa Ricky Martinin, brasilialaisen Azymuthin ja brittiläisen Brand New Heaviesin keikoilla Helsingissä, ja soittanut rumpuja norjalaisen laulaja Annien yhtyeessä huhtikuusta 2005.

Vuonna 1998 Assefa oli mukana edustamassa Suomea Eurovision laulukilpailuissa Edea-yhtyeessä. Hän on säveltänyt ja soittanut useissa eri tanssi-, teatteri-, elokuva- ja TV-tuotannoissa.

## Lähteet
Adobe Illustrator

**Adobe Illustrator** on Adobe Systemsin kehittämä vektorigrafiikkaan perustava piirto-ohjelma. Monien muiden Adoben sovellusten tavoin Illustrator on saatavilla macOS:lle ja Windowsille. Ohjelman ensisijainen kilpailija on CorelDRAW. Illustratoria voidaan pitää Photoshopin sisarohjelmana. Photoshop on ensisijaisesti digitaalisten valokuvien muokkausohjelma, kun taas Illustratoria on perinteisesti käytetty esimerkiksi julisteiden, kirjan kansien, logojen ja esitteiden suunnitteluun ja toteutukseen. Nykyään Illustratorilla voidaan myös tehdä grafiikkaa esimerkiksi flash-ohjelmiin, mobiililaitteille, nettisivuille sekä elokuvien jälkituotantoon (postproduction).

## Historia
Adobe Illustrator kehitettiin Apple Macintoshille vuonna 1986. Vuoden 1989 alussa ilmestynyt Illustrator 2.0 tehtiin Microsoft Windowsille, mutta se ei saavuttanut menestystä. Seuraava Windows-versio oli Illustrator 4.0. Näitä kahta Windows-versiota ei tehty Macintoshille.

## Aiheesta muualla
* Illustrator Adoben sivuilla
Pikakirjoittaja (hyönteinen)

**Pikakirjoittaja** (*Ips sexdentatus*) on männyissä elävä kaarnakuoriainen.

## Koko ja ulkonäkö
Pikakirjoittaja on 6&ndash;8&nbsp;mm pitkä, väriltään tummanruskea. Sen peitinsiipien takaosassa on peräkuoppa, jonka reunoilla on kuusi hammasparia.

## Levinneisyys
Lajia esiintyy Aasiassa ja Euroopassa. Suomessa lajia esiintyy maan pohjoisosissa, Oulun eteläpuolella se on harvinainen.

## Lisääntyminen
Koiras kaivaa puuhun sisäänmenoaukon ja siitoskammion. Se parittelee tavallisesti 2&ndash;4 naaraan kanssa. Naaraat kaivavat 20&ndash;50&nbsp;cm pitkiä ja 4&ndash;5&nbsp;mm leveitä käytäviä,joiden reunoille ne laskevat munansa. Munista kuoriutuvat toukat kovertavat kukin oman käytävänsä, jonka päähän ne koteloituvat.

## Haitat
Lajista aiheutuu jonkin verran haittaa metsätaloudelle. Kasvavalle metsälle pikakirjoittajasta aiheutuu harvoin vahinkoa, mutta kaadetussa puutavarassa se saa aikaan sinistymistä tuomalla puuhun mukanaan sinistäjäsientä.

## Lähteet
* 
*  
* 

### Viitteet

## Aiheesta muualla
* Laji.fi: Pikakirjoittaja (''Ips sexdentatus'')
* Metsäntutkimuslaitos (Metla): Pikakirjoittaja (''Ips sexdentatus'') 
* ITIS: ''Ips sexdentatus'' 
* Pherobase: Semiochemicals of ''Ips sexdentatus'', the Six-toothed bark beetle 
* Food and Agriculture Organization of the United Nations (FAO): ''Ips sexdentatus''   (pdf)
Turun Veneveistämö

**Turun Veneveistämö – Åbo Båtvarf** oli Turussa Ruissalon saaressa vuosina 1889–1954 toiminut veneveistämö, jossa valmistettiin yli 5&nbsp;800 puu- ja teräsalusta. Suuri osa veneistä meni vientiin. 

Paikalla toimii nykyisin Ruissalon telakka.

## Historia
Insinööri Alexander Crichton perusti 1889 veistämöyhtiön, joka toimi Ruissalon Hevoskarin niemessä 2,7 hehtaarin alueella. Veistämön perustamisen tarkoituksena oli siirtää huviveneiden ja pienalusten tuotanto pois William Crichton & Co:n telakalta. Vuonna 1892 veistämön osti varakonsuli G.A. Lindblom, jolloin siitä alettiin käyttää nimeä *Åbo Båtvarf*. Se oli pitkään Pohjoismaiden suurin veneveistämö. Veistämö toimitti veneitä aina Yhdysvaltoja ja Etelä-Amerikkaa myöten. Veistämö valmisti Keisarilliselle Venäjän laivastolle miinanraivaajia ja torpedoveneitä ja myöhemmin aluksia Suomen merivartiostolle. Alkuaikoina veistämö oli tunnettu huviveneiden toimittaja Venäjän varakkaalle yläluokalle.

Veistämön toiminnalla on ollut huomattava merkitys Suomen huvi- ja kilpaveneilyn kehitykselle. Edelleen veistämön veneet ovat tunnettuja ja arvostettuja kansainvälisessä klassista veneitä harrastavissa purjehtija- ja moottorivenepiireissä.

## Veneitä
Turun Veneveistämöllä rakennettiin muun muassa 
*Göran Schildtin ketsi Daphne
*Airawata, valmistunut vuonna 1923  
*viitosveneitä, esimeriksi Marianne, Lina, Barbro ja Marina    
*kuutosveneitä, esimerkiksi Merenneito II  
*kasiveneitä, esimerkiksi Sphinx 

## Lähteet

*Pirkka Leino & Jarmo Saarinen: Åbo Båtvarf 1889–1954 Parhaat veneet tehtiin Turun Veneveistämöllä, Litorale, 2011, e-kirja
*Jorma Rautapään luettelo Turun Veneveistämöllä valmistetuista ja vielä purjehtivista purjeveneistä

### Viitteet

## Aiheesta muualla
* Pörssitiedon esitys Turun Veneveistämön historiasta
M/S Vikingland

**M/S ''Vikingland*** () oli OSM Sea Partner Ab:n omistama [[Ro-ro-alus|ro-ro-rahtialus]]. Alus oli rakennettu vuonna [[1979]] Mitsui Engineering & Shipbuilding Co. Ltd:n telakalla [[Japani]]ssa. *Vikingland* oli rekisteröity Ruotsin lipun alle ja sen kotisatama oli [[Göteborg]]. Alusta on käytetty [[Yhdistyneen kuningaskunnan puolustusministeriö|Britannian puolustusministeriön]] sotatarvikekuljetuksissa.

Alus vietiin romutettavaksi Alangiin, Intiaan helmikuussa 2012.

*Vikinglandin* sisaraluksia ovat [[M/S Hellenic Master|*Hellenic Master*]], [[M/S Hellenic Sailor|*Hellenic Sailor*]], [[M/S Tyrusland|*Tyrusland*]], [[M/S Vegaland|*Vegaland*]] ja [[M/S Thebeland|*Thebeland*]].

== Käyttöhistoria ==

Alus laskettiin vesille 6. heinäkuuta 1979. Lokakuussa se luovutettiin [[Broströms Rederi|Broströms Rederi Ab:n]] omistukseen, joka rekisteröi sen [[Ruotsi]]n lipun alle nimellä *Vikingland*. Kotisatamaksi tuli [[Göteborg]]. 1. kesäkuuta 1984 alus siirtyi Rederi Ab Transoceanin omistukseen. Heinäkuussa 1986 alus rekisteröitiin Medro Ab:n omistukseen. Maaliskuussa 1991 [[Svenska Orient Linien]] osti *Vikinglandin*. 28. tammikuuta 1993 laiva siirtyi Rederi Ab Trans-Rexin omistukseen. 9. toukokuuta 1993 [[gotlanti]]lainen [[Rederi Ab Gotland]] osti aluksen. Jälleen huhtikuussa 1994 alus siirtyi Svenska Orient Linienin omistukseen. Heinäkuussa 1996 *Vikingland* meni Lisnave-nimiselle telakalle [[Portugali]]n [[Setubal]]iin, jossa alusta pidennettiin alkuperäisestä 165 metristä 190 metriin. Syyskuussa pidennys valmistui ja alus lähti telakalta.

Lokakuussa 2000 *Vikingland* siirtyi Vikingland Ltd:n (OSM Sea Partner Ab) omistukseen ja Yhdistyneen kuningaskunnan lipun alle. Kotisatamaksi tuli maan pääkaupunki Lontoo. Lokakuusta 2002 heinäkuuhun 2003 alus oli aikarahdattuna Britannian puolustusministeriölle. Tuona aikana alus kuljetti sotatarvikkeita [[Lähi-itä]]än. Muut ruotsalaisomisteiset ro-ro-alukset sotatarvikekuljetuksissa olivat [[M/S Tor Anglia|*Tor Anglia*]] (DFDS/Tor Line), [[M/S Stena Shipper|*Stena Shipper*]] (Stena RoRo), [[M/S Gute|*Gute*]] (Rederi AB Gotland), [[M/S Vulpine|*Anna Oden*]], [[M/S Ursine|*Britta Oden*]] ja [[M/S Equine|*Eva Oden*]] (B&N). 18. heinäkuuta 2005 alus rekisteröitiin OSM Sea Partner Ab:n omistukseen ja Ruotsin lipun alle.

Sunnuntaina 12. huhtikuuta 2009 *Vikinglandin'' ollessa Kotkan Hietasen satamassa syttyi noin kello 13.45 aluksen keittiössä rasvapalo. Noin kymmenen pelastuslaitoksen yksikköä hälytettiin paikalle. Palokunta sai tulipalon nopeasti sammutettua eikä henkilövahinkoja päässyt syntymään, sen sijaan keittiö kärsi vahinkoja. Myös muihin osiin laivaa pääsi savua.

Alus myytiin intialaiselle romuttajalle tammikuussa 2012, ja se saapui romutettavaksi Alangiin 19. helmikuuta 2012.

## Lähteet

## Aiheesta muualla
*Fakta om Fartyg – M/S Vikingland 
*Kuvia aluksesta
Jonas Brothersin diskografia

Tämä on yhdysvaltaisyhtye **[[Jonas Brothers]]in** diskografia.

## Albumit

### Studioalbumit

## Singlet

### Coverit

### Musiikkivideot

## Lista Jonas Brothersin lauluista
(*) Laulu Nicholas Jonasin solooalbumilta
Eumolpos

**Eumolpos** (, ) oli kreikkalaisessa mytologiassa alun perin Traakian kuningas, Poseidonin ja Khionen poika, josta tuli Eleusiissa yksi Eleusiin mysteereiden perustajista.

## Nuoruus

Khionen tultua raskaaksi Poseidonille hän kätki raskautensa isältään Boreaalta ja synnytti lapsen, Eumolpoksen, salassa. Isäänsä peläten Khione heitti poikansa mereen, josta Poseidon hänet pelasti ja vei Etiopiaan tyttärelleen Benthesikymelle kasvatettavaksi. Vartuttuaan Eumolpos nai Etiopian kuninkaan tyttären. Yritettyään raiskata vaimonsa sisaren hän joutui karkotetuksi, jolloin hän palasi poikansa Ismaroksen kanssa synnyinmaahansa Traakiaan.

## Traakian kuninkuus

Ismaros nai Traakian kuninkaan Tegyrioksen tyttären. Sen jälkeen Eumolpos alkoi suunnitella Tegyrioksen syrjäyttämistä, mutta hankkeen paljastuttua molemmat päätyivät paetessaan Eleusiihin. Ismaroksen kuoltua Eumolpos pääsi palaamaan Traakiaan sopimaan riitansa ja seuraamaan Tegyriosta kuninkaana.

## Eleusialaisten sota

Kun Ateenan ja Eleusiin välille puhkesi sota, Eumolpos tarjosi apuaan Eleusiille. Sodan aikana Erekhtheus surmasi Eumolpoksen pojan Ismaroksen ja myöhemmin Eumolpoksen itsensä. Toisen version mukaan Erekhtheus ja Eumolpoksen poika Ismaros kaatuivat, jolloin Eumolpos solmi ateenalaisten kanssa sopimuksen, jolla Eleusis alistui muuten Ateenan vallan alle, mutta Eleusiin mysteereiden suhteen he olivat riippumattomia. Eumolpos ja Keleoksen tyttäret Diogeneia, Pammerope ja Saisara johtivat kaupungissa Demeterin palvontaa. Niin Eleusiin mysteereiden luonti on luettu hänen ansiokseen, ja myös ensimmäiset siihen liittyvät kirjoitukset on laitettu hänen nimiinsä.

## Pappisvirka

Demeterin pappina Eumolposta seurasi Keryks, joka oli joko Eumolpoksen nuorin poika tai Aglauroksen poika. Eumolpoksen jälkeläiset eumolpidit ja Keryksin jälkeläiset keryksit saivat perintöoikeuden Eleusiin hierofantin asemaan.

## Muita kertomuksia

Aleksandrialaisten runoilijoiden mukaan Eumolpos toimi myös Herakleen opettajana musiikissa ja mysteereihin perehdyttämisessä. Herakles oli kiinnostunut mysteereistä voidakseen mennä Haadeeseen ja tuoda sieltä Kerberoksen mukanaan urotyönään. Hyginus puolestaan kertoo Eumolpoksen voittaneen Peliaan hautajaiskisoissa Olympoksen huilun soiton.

## Lähteet
Namyangin työläisten alue

**Namyangin työläisten alue** (, hanja 南陽勞動者區) on Korean demokraattisen kansantasavallan Pohjois-Hamgyeongin maakuntaan kuuluvan Onseongin piirikunnan osa-alue. Se sijaitsee piirikunnan pohjoisosassa Onseongin maaseutukaupungin länsipuolella Kiinan rajalla Tumenjoen varrella.

Rautatie yhdistää kaupungin Tumenjoen vastarannalla sijaitsevaan kiinalaiskaupunkiin, Tumeniin.

## Lähteet

## Aiheesta muualla
Nicola Ventola

**Nicola Ventola** (s. 24. toukokuuta 1978 Grumo Appula, Italia) on italialainen jalkapalloilija, pelipaikaltaan hyökkääjä. Ventolaa pidettiin Italiassa tulevaisuuden lupauksena ja edusti Italian maajoukkuetta aina alle 15-vuotiaista alle 23-vuotiaisiin asti.

11. helmikuuta 2011 Ventola jätti Novara Calcion erimielisyyksien vuoksi. Myöhemmin hän on kertonut katuneensa tuota ratkaisua ja sanonut, että se tuntui todella pahalta.

## Aiheesta muualla
* Nicola Ventola Eurosportin sivuilla
Mike Reiss

**Mike Reiss** (s. 15. syyskuuta 1959 Bristol, Connecticut) on yhdysvaltalainen käsikirjoittaja, joka on tullut tunnetuksi työstään *[[Simpsonit|Simpsonien]]* parissa. Hän oli Al Jeanin kanssa sarjan vastaava tuottaja eli *showrunner* 3.–4. tuotantokaudella vuosina 1991–1993. Jean ja Reiss myös käsikirjoittivat yhdessä useita *Simpsonien* jaksoja. He loivat yhdessä animaatiosarjan *[[The Critic]]*, mutta palasivat molemmat *Simpsonien* pariin. Reiss on ollut sarjassa myöhemmin tuottajana ja hän oli yksi *[[The Simpsons Movie]]* -elokuvan käsikirjoittajista.

Reiss on luonut myös animaation nimeltä *[[Queer Duck]]*, joka kertoo homoseksuaalisesta ankasta.